stanford-oval/wikipedia huggingface dataset:
R. Daneel Olivaw
Tausta

Olivawin loivat avaruuslaiset robotikot Roj Nemennuh Sarton ja Han Fastolfe Aurora-nimisellä planeetalla vuonna 5020. Hän on ensimmäinen robotti, jota ei ulkonäön puolesta voinut erottaa ihmisestä, ja tämän kyvyn ansiosta hän pystyi auttamaan Elijah Baleyta tämän murhatutkimuksissa sekä maassa, että muissa maailmoissa. He tapasivat ensimmäisen kerran Teräsluolissa, jossa Olivawin luoja Sarton löydetään murhattuna. Ulkoisesti Olivaw on täysin samannäköinen, kuin mainittu uhri.
Olivaw poikkeaa tavanomaisista roboteista siinä, että vaikka  robotiikan kolmea pääsääntöä rajoittavatkin häntä, hän kykenee vahvavan prosessointikykynsä avulla löytämään säännöistä loogisia metatasoja, jotka oikeuttavat hänet toimimaan näennäisesti robotiikan kolmea pääsääntöä vastaan.
Lukáš Vopelka

| Lukáš Vopelka |
| --- | --- |

Henkilötiedot
Koko nimi:  Lukáš Vopelka
Syntynyt: 2. maaliskuuta 1996  České Budějovice, Tšekki
Kansalaisuus:   tšekkiläinen
Jääkiekkoilija
Lempinimi:  Vopy
Pelipaikka:  hyökkääjä
Maila:  vasen
Pituus:  184 cm
Paino:  90 kg
Seura
Seura:  Orli Znojmo
Sarja:  EBEL
Pelaajaura
Pääsarjaura:  2013–
Lukáš Vopelka (s. 2. maaliskuuta 1996 České Budějovice) on tšekkiläinen jääkiekkoilija, joka edustaa EBEL-liigan Orli Znojmoa. Hän on pelipaikaltaan hyökkääjä ja laukoo vasemmalta. Vopelka on pelannut myös KHL-liigaa.
Porin Ässien SM-liigakausi 2013–2014

| Porin Ässät kaudella 2013–2014 |
| --- | --- |
Runkosarjassa:  12.
Lopullinen sijoitus:  12.
Kausi:  16 – 7 – 5 – 32 (67 p)
Koti:  11 – 6 – 3 – 10 (48 p)
Vieras:  5 – 1 – 2 – 22 (19 p)
Tehdyt maalit:  134
Päästetyt maalit:  177
Joukkue
Toimitusjohtaja:   Jukka Hirsimäki
Päävalmentaja:   Pekka Virta
Valmentaja:   Jere Härkälä    Sami Karppinen    Jaakko Rosendahl    Melina Niemi
Kapteeni:   Ville Uusitalo
Varakapteenit:   Jyri Marttinen    Niklas Hagman    Tapio Sammalkangas
Kotiareena:  Isomäki Areena
Yleisökeskiarvo:  4 155
Tilastojen kärjessä
Maalit:   Niklas Hagman (21)
Syötöt:   Dragan Umicevic (33)
Pisteet:   Niklas Hagman (38)    Dragan Umicevic (38)
Jäähyt:   Jyri Marttinen (160 min)
Plus/miinus:   Tommi Taimi (+3)    Petteri Lindbohm (+3)
Voitot:   Juuso Riksman (8)    Rasmus Rinne (8)
Päästettyjen maalien keskiarvo:   Rasmus Rinne (2,55)
Porin Ässien SM-liigakausi 2013–2014 oli jääkiekkoseura Porin Ässien 38. kausi jääkiekon SM-liigassa ja 46. kausi Suomen jääkiekon korkeimmalla sarjatasolla. Edellisellä kaudella Ässät oli voittanut seurahistoriansa kolmannen Suomen mestaruuden kaatamalla finaaleissa Tapparan. Mestaruus oli ensimmäinen 35 vuoteen. Tämän myötä Ässien kausi alkoi kotona Lukkoa vastaan mestaruusviirin nostamisella Isomäen jäähallin kattoon. Kausi sujui Ässiltä heikosti, sillä joukkueen sijoitus oli runkosarjassa kolmanneksi viimeinen. Vähemmän pisteitä keräsivät vain TPS ja KalPa.
Joukkueen muutokset

Joukkue koki suurta vaihtuvuutta mestaruuskauden jälkeen. Valmennuksessa päävalmentaja Karri Kivi oltiin jo tammikuussa päätetty jättää ilman jatkosopimusta ja tilalle palkattiin TPS:stä Pekka Virta. Apuvalmentajat Mikael Kotkaniemi ja Pasi Kaukoranta vaihtoivat myös maisemaa. Kaukoranta otti vetovastuun Ässien A-junioreista ja Kotkaniemi sai paikan Keravalta HCK:n päävalmentajana. Tilalle tulivat Virran luottomies Sami Karppinen ja Ässien oma kasvatti Jere Härkälä.
Ykkösmaalivahti Antti Raanta oli lähtenyt NHL:ään. Kakkosmaalivahtina pelannut Juha Järvenpää siirtyi puolestaan Ilvekseen. Tilalle hankittiin Ässien vuoden 2006 hopeajoukkueeseen kuulunut Juuso Riksman ja hänelle aisapariksi Mestis-joukkue Peliitoista Rasmus Rinne.
Kenttäpelaajissa tapahtui myös suuria muutoksia muun muassa koko ykköskentän poistumisen muodossa. Hyökkäyksestä Joel Armia lähti Buffalo Sabresin organisaatioon, Veli-Matti Savinainen puolestaan KHL:ään. Keskushyökkääjä Stephen Dixon oli myyty jo siirtorajalla. Lisäksi kokenut Aki Uusikartano ei mahtunut uuden valmennuksen suunnitelmiin ja meni täten pelaamaan Lukkoon.
Joukkueen muutokset > Uudet hankinnat

Uusista hankinnoista yhdysvaltalaiselta Colby Cohenilta odotettiin paljon, mutta tämä ei sopeutunut lainkaan Suomeen ja Poriin, vaan häipyi vähin äänin ja täysin yllättäen takaisin kotimaisemiinsa. Kärkihyökkääjiksi Ässät hankki aikaisemman kauden lyhyeltä visiitiltä tutun Dragan Umicevicin sekä Ässien mittapuulla kovan luokan hankinnan Niklas Hagmanin. Hagman ja Umicevic muodostivatkin hyvän tutkaparin. Lisäksi Ässät hankki pidempiaikaiseksi projektiksi suunnitellun slovenialaisen Žiga Jegličin. Hänen visiittinsä jäi tosin vajaan kauden mittaiseksi, koska hän pyysi siirtoa vuodenvaihteessa. Syynä oli pitkälti se, että juuttuminen varsin pieneen rooliin Porissa ei ainakaan edesauttanut pääsemistä Slovenian olympiajoukkueeseen, ja Saksan DEL:ssä hän olisi ollut paremmin maajoukkueen valmentajien nähtävillä. Ykköskentän sentteriksi kaavailtu, Kärpissäkin pelannut Kamil Kreps kärsi kauden mittaan loukkaantumisista eikä muutoinkaan täyttänyt häneen kohdistettuja odotuksia. Kauden pelimäärä jäikin hänen osaltaan vain 39 otteluun.
Syyskuun lopulla Ässät hankki Norjan GET-ligaenista ruotsalaispuolustaja Alexander Ribbenstrandin. Kuten jo etukäteen osattiin odottaa, tasoero Suomen ja Norjan liigojen välillä oli liian suuri, eikä Ribbenstrandista ollut joukkueelle juurikaan hyötyä. Niinpä hän sai jatkaa matkaansa Ruotsin Allsvenskaniin yhdeksän ilman tehopisteitä pelatun ottelun jälkeen. Lokakuussa Ässät täydensi puolustustaan kanadalaisella Danny Groulxilla. Hän oli pelannut aikaisemmalla kaudella AHL:ssä, mutta ollut alkukauden 2013–2014 pelaamatta. Profiililtaan Groulxin oli tarkoitus olla hyökkäävä puolustaja, jolla on hyvä laukaus. Alkukauden pelaamattomuus näkyi kuitenkin miehen otteissa, ja myös tämä arpa osoittautui tyhjäksi. Heti ensimmäisessä ottelussaan Lukkoa vastaan hän oli kentällä viiden takaiskumaalin aikana. Groulxin saldoksi kertyi 14 pelatusta ottelusta tehot 1+1. Niinpä hänkin sai lähteä vähin äänin takaisin kotikonnuilleen. Helmikuun lopulla Ässät ilmoitti virallisesti purkaneensa Groulxin sopimuksen.
Groulxin lisäksi Ässät hankki Jokereista lainasopimuksella lupaavan isokokoisen puolustaja Petteri Lindbohmin. Ässät olisi halunnut pitää hänet, mutta Jokerit halusi ottaa hänet takaisin marraskuun lopulla. Lindbohm teki Ässissä 19 ottelussa pisteet 1+4. Tammikuussa Dallas Starsin organisaatiosta Ässiin siirtyi käytännössä ilmaisella lainasopimuksella 25-vuotias laitahyökkääjä Austin Smith. Smithin paras ominaisuus oli luistelunopeus. Sopeutumisessa eurooppalaiseen pelityyliin oli kuitenkin hieman opettelemista.
Omista junioreista kauden aikana Ässien edustusjoukkueeseen nostettiin neljä hyökkääjää. Heistä eniten vastuuta saivat Ville Ahlgren ja Juho Lammikko. Lisäksi puolustaja Aleksi Laine pääsi pelaamaan edustuksen riveissä runkosarjan viimeisen ottelun, koska samaan aikaan A-junioreilla oli luvassa ensimmäisen pudotuspelikierroksen ottelu.
Runkosarja

Mestaruuskauden jälkeen Ässät ei onnistunut jatkamaan menestymistä, vaan sijoitus runkosarjassa oli kolmanneksi viimeinen TPS:n ja KalPan jälkeen. Pistesaldoksi jäi lopulta 67 pistettä. Viimeisestä pudotuspelipaikasta Ässät jäi 20 pisteen päähän. Varsinaisen peliajan voittoja ja tehtyjä maaleja Ässät keräsi toiseksi vähiten, varsinaisen peliajan häviöitä ja päästettyjä maaleja puolestaan toiseksi eniten. Pistepörssissä Ässien parhaimmat pistemiehet Niklas Hagman (21+17=38) ja Dragan Umicevic (5+33=38) sijoittuivat sijoille 15 ja 17. Maalipörssissä Hagman sijoittui 21 osumalla kuudenneksi ollen samalla tasamaaleissa Tapparan Josh Greenin ja JYPin Ossi Louhivaaran kanssa. Syöttöpörssissä Umicevic sijoittui 33 syöttöpisteellä viidenneksi ollen tasoissa Pelicansin Tyler Redenbachin kanssa. Ässien jäähytilaston kärkinimi Jyri Marttinen voitti 160 rangaistusminuutillaan SM-liigan jäähypörssin.
Ässät kaatoi avausottelussaan Lukon selvin numeroin 4–0. Tämän jälkeen Ässät hävisi vieraissa TPS:lle ja HIFK:lle. Kausi alkoi kotivoitoilla ja vierastappioilla, sillä viisi ensimmäistä kotiottelua Ässät voitti ja ensimmäiset kuusi vierasottelua hävisi. Rytmiin tuli muutos lokakuun puolenvälin tienoilla, kun Ässät voitti vieraissa Pelicansin. Lokakuussa Ässillä oli kolmen ja neljän ottelun voittoputket, kunnes marraskuussa alkoi seitsemän ottelun mittainen tappioputki. Putki katkesi marraskuun lopulla, mutta jatkui yhden voitetun ottelun jälkeen kahdeksalla ottelulla. Tappioputki katkesi uudelleen vasta uuden vuoden puolella, kun kolme ensimmäistä vuoden 2014 ottelua päättyivät Ässien voittoon. Kauden loppupuolella Ässät pelasi viisi ottelua putkeen, joissa toinen joukkue jäi ilman maaleja. Putken aikana Ässät jätti nollille kotonaan HIFK:n ja SaiPan, mutta jäi itse nollille vieraissa Tapparaa, Bluesia ja Lukkoa vastaan. Kauden kaksi viimeistä ottelua päättyivät molemmat murskatappioon, kun Ässät hävisi kotonaan Jokereille 2–7 ja vieraissa Pelicansille 6–2.
Porin Ässien joukkue 2013–2014

| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Syntymävuosi | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

| 29 |  | Rasmus Rinne | V | 1990 | Hyvinkää, Suomi |  |

| 34 |  | Juuso Riksman | V | 1977 | Helsinki, Suomi |  |

| 35 |  | Niklas Kekki | V | 1993 | Pori, Suomi |  |

| 40 |  | Eero Voipio | V | 1995 | Pori, Suomi |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Syntymävuosi | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 7 |  | Aleksi Laine | V | 1995 | Pori, Suomi |  |

| 9 |  | Valtteri Parikka | V | 1994 | Järvenpää, Suomi |  |

| 22 |  | Alexander Ribbenstrand | V | 1987 | Tukholma, Ruotsi |  |

| 24 |  | Miko Malkamäki | V | 1988 | Kokkola, Suomi |  |

| 25 |  | Colby Cohen | O | 1989 | Villanova, Pennsylvania, Yhdysvallat |  |

| 33 |  | Tommi Taimi | O | 1990 | Pori, Suomi |  |

| 39 |  | Petteri Lindbohm | V | 1993 | Helsinki, Suomi |  |

| 44 |  | Danny Groulx | O | 1981 | LaSalle, Quebec, Kanada |  |

| 47 |  | Tapio Sammalkangas | V | 1980 | Tampere, Suomi |  |

| 52 |  | Ville Uusitalo | V | 1979 | Espoo, Suomi |  |

| 58 |  | Jyri Marttinen | V | 1982 | Jyväskylä, Suomi |  |

| 63 |  | Patrik Parkkonen | V | 1993 | Porvoo, Suomi |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Syntymävuosi | Hyökkääjät> Syntymäpaikka | Hyökkääjät>  |
| --- | --- | --- | --- | --- | --- | --- |

| 8 |  | Žiga Jeglič | O | 1988 | Kranj, Slovenian ST, Jugoslavia |  |

| 10 |  | Niklas Hagman | V | 1979 | Helsinki, Suomi |  |

| 11 |  | Tuomas Huhtanen | V | 1987 | Noormarkku, Suomi |  |

| 14 |  | Sami Lähteenmäki | V | 1989 | Loppi, Suomi |  |

| 16 |  | Austin Smith | O | 1988 | Dallas, Texas, Yhdysvallat |  |

| 20 |  | Niko Ojamäki | O | 1995 | Pori, Suomi |  |

| 21 |  | Ville Ahlgren | V | 1993 | Pori, Suomi |  |

| 28 |  | Kamil Kreps | O | 1984 | Litoměřice, Tšekkoslovakia |  |

| 31 |  | Mika Niemi | O | 1988 | Pori, Suomi |  |

| 45 |  | Oskari Lehtinen | V | 1994 | Turku, Suomi |  |

| 49 |  | Tuomas Pihlman | V | 1982 | Espoo, Suomi |  |

| 53 |  | Sami Mutanen | V | 1984 | Joensuu, Suomi |  |

| 72 |  | Severi Sillanpää | O | 1988 | Pori, Suomi |  |

| 80 |  | Christian Söderström | V | 1980 | Sundsvall, Ruotsi |  |

| 81 |  | Eero Elo | O | 1990 | Rauma, Suomi |  |

| 82 |  | Juho Lammikko | V | 1996 | Noormarkku, Suomi |  |

| 84 |  | Dragan Umicevic | V | 1984 | Dubica, Jugoslavia |  |

| 93 |  | Henri Heino | V | 1986 | Lahti, Suomi |  |
Valmentajat

Pekka Virta (päävalmentaja)
Jere Härkälä (valmentaja)
Sami Karppinen (valmentaja)
Melina Niemi (valmentaja)
Jaakko Rosendahl (maalivahtivalmentaja)
Pelaajatilastot > Kenttäpelaajat

Lähde: QuantHockey
| # | Pelaaja | Pelipaikka | Ottelut | Maalit | Syötöt | Pisteet | +/- | Rangaistusminuutit |
| --- | --- | --- | --- | --- | --- | --- | --- | --- |
| 1. |  Niklas Hagman | hyökkääjä | 44 | 21 | 17 | 38 | -3 | 36 |
| 2. |  Dragan Umicevic | hyökkääjä | 52 | 5 | 33 | 38 | -2 | 18 |
| 3. |  Mika Niemi | hyökkääjä | 60 | 7 | 19 | 26 | -22 | 32 |
| 4. |  Sami Lähteenmäki | hyökkääjä | 46 | 16 | 8 | 24 | 0 | 16 |
| 5. |  Tommi Taimi | puolustaja | 53 | 7 | 17 | 24 | +3 | 40 |
| 6. |  Henri Heino | hyökkääjä | 60 | 13 | 10 | 23 | -5 | 20 |
| 7. |  Sami Mutanen | hyökkääjä | 60 | 7 | 12 | 19 | 0 | 24 |
| 8. |  Severi Sillanpää | hyökkääjä | 60 | 7 | 9 | 16 | +2 | 34 |
| 9. |  Kamil Kreps | hyökkääjä | 39 | 5 | 11 | 16 | -5 | 20 |
| 10. |  Ville Uusitalo | puolustaja | 60 | 2 | 14 | 16 | -12 | 46 |
| 11. |  Eero Elo | hyökkääjä | 57 | 8 | 6 | 14 | -16 | 16 |
| 12. |  Austin Smith | hyökkääjä | 28 | 6 | 7 | 13 | -5 | 20 |
| 13. |  Tuomas Huhtanen | hyökkääjä | 57 | 6 | 7 | 13 | -6 | 68 |
| 14. |  Miko Malkamäki | puolustaja | 56 | 1 | 11 | 12 | -3 | 22 |
| 15. |  Jyri Marttinen | puolustaja | 56 | 4 | 7 | 11 | -6 | 160 |
| 16. |  Tuomas Pihlman | hyökkääjä | 35 | 6 | 4 | 10 | -15 | 24 |
| 17. |  Petteri Lindbohm | puolustaja | 19 | 1 | 4 | 5 | +3 | 8 |
| 18. |  Ville Ahlgren | hyökkääjä | 31 | 2 | 2 | 4 | -4 | 6 |
| 19. |  Žiga Jeglič | hyökkääjä | 32 | 2 | 2 | 4 | -1 | 18 |
| 20. |  Tapio Sammalkangas | puolustaja | 24 | 1 | 3 | 4 | -7 | 41 |
| 21. |  Valtteri Parikka | puolustaja | 39 | 1 | 3 | 4 | -15 | 18 |
| 22. |  Patrik Parkkonen | puolustaja | 23 | 0 | 3 | 3 | +1 | 10 |
| 23. |  Danny Groulx | puolustaja | 14 | 1 | 1 | 2 | -7 | 12 |
| 24. |  Oskari Lehtinen | hyökkääjä | 9 | 0 | 2 | 2 | -1 | 0 |
| 25. |  Christian Söderström | hyökkääjä | 11 | 0 | 2 | 2 | -3 | 4 |
| 26. |  Rasmus Rinne | maalivahti | 34 | 0 | 2 | 2 | – | 2 |
| 27. |  Colby Cohen | puolustaja | 5 | 0 | 1 | 1 | -2 | 2 |
| 28. |  Juho Lammikko | hyökkääjä | 20 | 0 | 1 | 1 | -4 | 0 |
| 29. |  Juuso Riksman | maalivahti | 31 | 0 | 1 | 1 | – | 6 |
| 30. |  Aleksi Laine | puolustaja | 1 | 0 | 0 | 0 | -1 | 0 |
| 31. |  Niko Ojamäki | hyökkääjä | 5 | 0 | 0 | 0 | 0 | 0 |
| 32. |  Alexander Ribbenstrand | puolustaja | 9 | 0 | 0 | 0 | -6 | 4 |
Pelaajatilastot > Maalivahdit

| Pelaaja | Ottelut | Voitot | Häviöt | Nollapelit | Maalit/ottelu | Torjuntaprosentti |
| --- | --- | --- | --- | --- | --- | --- |
|  Rasmus Rinne | 34 | 8 | 20 | 4 | 2,55 | 91,3% |
|  Juuso Riksman | 31 | 8 | 12 | 2 | 3,00 | 90,3% |
Punta (yritys)

| Punta Oy |
| --- | --- |
Yritysmuoto:  Oy
Perustettu:  1982
Perustaja:  Juha Punta
Toimitusjohtaja:  Shilei Zhang (PRH)
Avainhenkilöt:  Ilkka Wäck (hallituksen pj.) Juha Punta (hallituksen jäsen)
Kotipaikka:  Salo, Kisko
Toimiala:  Muiden metallituotteiden valmistus
Liikevaihto:  13,7 milj. euroa (2023)
Henkilöstö:  72 (2023)
Kotisivu:  punta.fi
Infobox OKVirheellinen NIMI-arvo: 
Punta Oy on salolainen vuonna 1982 perustettu, metallisia säilytyskalusteita valmistava yritys. Se sijaitsee Kiskon Toijan kylässä. Yrityksen aikaisempi nimi oli Juha Punta Oy.
Juha Punta perusti yrityksen vuonna 1982 ostamalla kiskolaisen metallialan yrityksen. Vuonna 2011 yrittäjäneuvos Juha Punta myi enemmistöosuuden yrityksestä Vesa Harilolle, mutta jatkaa vähemmistöosakkaana ja hallituksen puheenjohtajana.
Punta Oy laajensi tuotevalikoimaansa vuonna 2014 ostamalla seinähyllyjärjestelmiä ja myymäläkalusteita valmistaneen piikkiöläisen Eloros-Hylly Oy:n ja perustamalla työ- ja urheiluvaatteiden hajunpoistokaappeja markkinoivan Hygio Oy:n.
Punta Oy työllisti vuonna 2011 noin 25 henkilöä ja vuotuinen liikevaihto on noin 5 miljoonaa euroa. Pääosa tuotannosta myydään Suomeen. Yrityksen toimitusjohtaja oli Vesa Harilo.
Vuonna 2021 Punta Oy työllistää yli 100 henkilöä ja vuotuinen liikevaihto on noin 15 miljoonaa euroa. Pääosa yrityksen liikevaihdosta myydään Suomeen, mutta kansainvälinen kauppa on jatkuvassa nosteessa.
Vuoden 2022 alussa toimitusjohtajana aloitti Pekka Leppälä.
Vuonna 2024 toimitusjohtaksi nimitettiin Shilei Zhang.
Tuotteet

Golfkaapit, hyllykaapit, laskettelukaapit, mobiililaitteiden latauskaapit, lokerokaapit, pyykkikaapit, siivouskaapit ja vaatekaapit
Lokerikot, kenkälokerikot
Arvotavaralokerot, ikkunalokerokaapit, postilokerokaapit
Kenkähyllyt, pientavarahyllyt, seinähyllyt, siirtohyllyt, teräshyllyt
Myymäläkalusteet
Penkit ja naulakot
Hygio-hajunpoistokaapit (tytäryritys Hygio Oy)
Aiheesta muualla

Juha Punta Oy
Hygio Oy
Punch

Punchin kansi vuodelta 1867.
Punch oli lontoolainen pilalehti. Sen perusti Henry Mayhew 17. kesäkuuta 1841 ja se lopetti ilmestymisensä vuonna 1992. Lehti perustettiin uudelleen vuonna 1996, mutta se lopetti ilmestymisensä jälleen 2002.
Nimi Punch on lyhennys Punchinellosta, joka oli commedia dell´arten koominen henkilöhahmo. Lehden vakiohahmoja oli John Bull, usein John Leechin  ja John Tennielin piirtämänä.
Kirjoittajia

A. A. Milne
William Makepeace Thackeray
Piirtäjiä

Phil May (1864-1903)
E. H. Shepard
Ronald Searle
John Leech
John Tenniel
Llewellyn Jewitt
Charles Samuel Keene
Päätoimittajat

Henry Mayhew
Mark Lemon (1841–1870)
Charles William Shirley Brooks (1870–1874)
Tom Taylor (1874–1880)
Francis Burnand (1880–1906)
Owen Seaman (1906–1932)
E. V. Knox (1932–1949)
Kenneth Bird (1949–1952)
Malcolm Muggeridge (1953–1957)
Bernard Hollowood (1958–1968)
William Davis (1969–1977)
Alan Coren (1978–1987)
David Taylor (1988)
David Thomas (1989–1992)
Peter McKay (1996–1997)
Paul Spike (1997)
James Steen (1997–2001)
Richard Brass (2001–2002)
Aiheesta muualla

Kuvia tai muita tiedostoja aiheesta Punch Wikimedia Commonsissa
Remix (yhtye)

| Remix |
| --- | --- |
 Remix esiintymässä "Tulkkilan Yö"-tapahtumassa Kokemäellä 7.6.2014 alkuperäisen laulajansa Juha Lammisen kanssa.
Tiedot
Toiminnassa:  2008–
Tyylilaji:  Viihdemusiikki
Kotipaikka:  Pori
Laulukieli:  suomi, englanti
Jäsenet:  Jouni Herranen, laulu   Juha Jokinen, rummut   Janne Lintula, kitara, taustalaulu   Jyri Kallio, koskettimet, taustalaulu   Antti Kalliokoski, basso, taustalaulu  
Levy-yhtiö:  Magnum Music, 2008–  
Aiheesta muualla
Kotisivut
Infobox OKNimi-testi OK: 
Remix on porilainen, pääosin viihdemusiikkia soittava yhtye. Alkuvuodesta 2008 toimintansa aloittaneeseen yhtyeeseen kuuluvat laulaja Jouni Herranen, rumpali Juha Jokinen, kitaristi Janne Lintula, kosketinsoittaja Jyri Kallio  sekä basisti Antti Kalliokoski. Yhtyeessä on soittanut myös basisti Jyrki "Jyce" Vanhatalo, joka jätti yhtyeen tammikuussa 2010, laulaja Juha Lamminen, joka jätti yhtyeen helmikuussa 2015. Hänen seuraajansa Kristian Huovinen luopui pestistään alkuvuodesta 2017. Yhtye esitti vuoteen 2012 asti lähinnä toisten artistien kappaleita, kunnes he lopulta julkaisivat ensimmäisen itse tekemänsä kappaleen Porin Ässille.
Yhtyeen ensimmäinen single, "Isomäen Legenda" julkaistiin digitaalisesti ladattavana helmikuussa 2014. Myöhemmin saman vuoden toukokuussa yhtye julkaisi toisen, kultaa myyneen singlen nimeltään "Sinut tahtoisin luokseni", jolla vierailee yhtyeen lisäksi laulaja Martina Aitolehti. Keväällä 2012 Remix osallistui Bilebändi 2012-kilpailuun, jossa se pääsi semifinaaliin saakka.
Vuonna 2015 Remix julkaisi singlen Tehosekoitin-yhtyeen kappaleesta "Hetken tie on kevyt", jolla vierailee laulajina Janne Hurme ja Heidi Mäensivu.
Vuonna 2016 julkaistu kappale "Vapauteen" on käännös Nenan 1980-luvun hitistä Irgendwie, irgendwo, irgendwann. Kappaleessa esiintyi vierailijana mentalisti Noora Karma ja sen suomenkieliset sanat on tehnyt Sana Mustonen (Warner Chappel Music).
Vuonna 2017 Remix sai viralliset käännösluvat Alan Walkerin maailmanluokan megahitille nimeltä "Faded". Suomeksi kappale kantaa nimeä "Kylmää". Feattaamassa tässä rock-henkisessä versiossa on nouseva porilainen tähti Sara (Sara Lindroos). Suomenkielisen tekstin kappaleeseen kirjoitti Sana Mustonen (Warner Chappel Music).
7. heinäkuuta 2017 Remix julkaisi itse tekemänsä singlen "Kävelen sun yli", jonka sävelsi ja sanoitti Jouni Herranen ja sen solistivieraana on Tauski.
Vuonna 2018 Aki Manninen pyysi Remixiä tekemään hänen kanssaan "Hiljainen Huone" -kappaleen, joka kertoo Mannisen isoisän kuolemasta.
Keväällä 2019 Remix julkaisi kappaleen "Pysyvää", jonka sävelsi ja sanoitti yhtyeen kosketinsoittaja Jyri Kallio. Kappale pysyi Spotify :n Suomen viral50 -listalla usean viikon ajan, parhaimmillaan sijalla 14.
Vuoden 2020 kesäkuussa yhtyeeltä ilmestyi kappale "Selvästi häiriintyneet", jonka teki yhtyeen solisti Jouni Herrasen. Samaisen vuoden syyskuussa ilmestyi "Vartijat" -niminen kappale, jonka sävelsi ja sanoitti yhtyeen basisti Teemu Ruokoski.
Yhtyeen basisti Teemu Ruokoski kuoli marraskuussa 2022 keikkamatkalla.. Uudeksi basistiksi valittiin Antti Kalliokoski Säkylästä.
Diskografia

Singlet
Isomäen legenda (2012)
Sinut tahtoisin luokseni (2014)
Hetken tie on kevyt (2015)
Vapauteen (2016)
Kylmää (2017)
Kävelen sun yli (2017)
Hiljainen Huone (2018)
Pysyvää (2019)
Selvästi häiriintyneet (2020)
Vartijat (2020)
Mihin tahansa se vie (2021)
Kauanko suru kestää (2021)
Varjoton (2022)
Hyväuskoinen (2023)
Me olimme tuuli (2023)
Remix & Soundtrack Collection

| Remix & Soundtrack Collection Timbaland |
| --- | --- | --- |

Remix-albumin tiedot
 Julkaistu: 4. kesäkuuta 2007
 Tuottaja(t): Timbaland
 Tyylilaji: R&B
 Levy-yhtiö: Interscope Records
Timbalandin muut julkaisut
| Timbaland Presents Shock Value 2007 | Remix & Soundtrack Collection 2007 | Timbaland Presents Shock Value II 2009 |
Remix & Soundtrack Collection on rap -artisti/tuottaja Timbalandin 4. kesäkuuta 2007 julkaistu remixalbumi.
Kappaleet

"Raise Up" (Remix) - Petey Pablo
"Are You That Somebody?" - Aaliyah feat. Skillz
"Maneater" (Remix) - Nelly Furtado feat. Lil Wayne
"Oops (Oh My)" (Remix) - Tweet feat. Fabolous & Bubba Sparxxx
"What About Us" (Remix) - Total feat. Missy Elliott
"You Make Me Wanna" (Remix) - Usher
"Hot Boyz" (Remix) - Missy Elliott feat. Q-Tip, Nas & Eve
"Go Deep" (Remix) - Janet Jackson feat. Missy Elliott
"Get on the Bus" - Destiny's Child feat. Timbaland
"SexyBack" (Remix) - Justin Timberlake feat. The Clipse
"Hey Papi" - Jay-Z feat. Memphis Bleek & Amil
"Say Yes" (Remix) - Floetry
"Pony" (Remix) - Ginuwine
"Disco" (Remix) - Slum Village feat. Ms Jade
"Ice Box" (Remix) - Omarion feat. Usher, Fabolous & Busta Rhymes
"Say My Name" (Remix) - Destiny's Child
"One in a Million" (Remix) - Aaliyah feat. Ginuwine
Pikku-Jouttenus

| Pikku-Jouttenus |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  62°02′04″N, 23°41′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Karjulanjoen valuma-alue (35.36)
Laskuoja:  oja Iso-Jouttenukseen 
Järvinumero:  35.365.1.006
Mittaustietoja
Pinnankorkeus:  168,2 m  
Rantaviiva:  0,881 km  
Pinta-ala:  4,093 ha  
Saaria:  ei saaria 
 fiPikku-Jouttenus 
Pikku-Jouttenus  on Pirkanmaalla Ruovedellä ja YlöjärvelläRontonmaan kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 4,1 hehtaaria ja se on 250 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 900 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Karjulanjoen valuma-alueella (35.36), jonka Mustajoen valuma-alueeseen (35.365) se kuuluu. Järven vedenpinnan korkeus on 168,2 metriä mpy.
Läntinen suuralue

Läntinen suuralue on yksi Tampereen suuralueista. Läntiseen suuralueeseen kuuluvat Epilän, Haukiluoman, Lentävänniemen, Ikurin, Kalkun, Myllypuron, Pispalan, Raholan, Tesoman ja Tohlopin suunnittelualueet.